02/10/2020 | Administración LocalMunicipal
Arzúa
Convocatoria axudas de apoio o estudio

ANUNCIO APROBACION DAS BASES REGULADORAS DA CONVOCATORIA DE AXUDAS DE APOIO AO ESTUDO DESTINADAS A PALIAR O IMPACTO ECONÓMICO, SOCIAL E LABORAL SOPORTADO POLAS FAMILIAR E OS MENORES DERIVADO DA CRISE SANITARIA PROVOCADA POLO COVID-19 Por acordo da Xunta de Goberno Local 23/09/2020 aprobaronse ditas bases. As solicitudes presentaranse en 15 días naturais contados dende o día seguinte ao publicación do presente anuncio no BOP. Sendo o contido de ditas Bases o seguinte: A situación de crise sanitaria provocada polo COVID-19 determinou a aprobación do Real Decreto 463/2020, de 14 de marzo, a través do cal o Goberno de España declarou o Estado de Alarma para a xestión da citada crise sanitaria, establecendo unha serie de medidas e restricións para o conxunto da sociedade, encamiñadas a frear o avance da pandemia e tentar garantir a protección e cobertura sanitaria da cidadanía fronte ao coronavirus. Estas medidas e restricións conlevaron ao confinamento da cidadanía e a paralización da actividade de moitos sectores produtivos, incidindo directamente na socioeconomía e no benestar das familias. Uns dos gastos que van ter que soportar as familias nestes meses son os relativos á educación i escolarización dos seus fillos e fillas, os cales se verán ampliados debido á merca de materiais de protección sanitaria fronte o COVID-19, esixidos para a asistencia do alumnado aos centros de estudo. Ante estas circunstancias cobra maior importancia se cabe a necesidade de facer efectivo o principio de igualdade no exercicio do dereito á educación e compensar a aquelas familias que polas súas condicións económicas teñan máis dificultades para afrontar os gastos derivados da escolaridade. E para ilo, tal e como refire o artigo 80 do capítulo II da Lei Orgánica 2/2006, de 3 de maio, de Educación “as Administracións públicas desenvolverán accións de carácter compensatorio en relación coas persoas, grupos e ámbitos territoriais que se atopen en situacións desfavorables e proverán de recursos económicos e os apoios precisos para iso”. A lei 7/1985, do 2 de abril, reguladora das bases de réxime local, establece, no seu artigo 25 que o municipio pode promover actividades e prestar servizos públicos que contribúan a satisfacer as necesidades e aspiracións da comunidade, coa finalidade de exercer así as competencias que lle son propias, entre as que se atopan, segundo este mesmo artigo recolle, a avaliación e información de situacións de necesidade social e a atención inmediata a persoas en situación ou risco de exclusión social. Segundo a lei 13/2008, de 3 de decembro, de servizos sociais de Galicia, seguindo o seu artigo 11, é función dos servizos sociais comunitarios básicos o estudo e diagnóstico social da comunidade, das súas necesidades e demandas, identificando así grupos de poboación vulnerables e detectando de xeito precoz situacións de risco, desenvolvendo actuacións de carácter preventivo e de promoción social. Dende o Concello de Arzúa considérase imprescindible a posta en marcha de accións que dende o ámbito público poidan contribuír a paliar as dificultades que, derivadas desta situación, están a padecer as familias para soportar certos gastos nos seguintes meses. Trátase de promover o benestar social, contribuíndo a paliar os efectos da crise, as diferenzas sociais, os riscos de exclusión social, favorecendo e garantindo a integración dos nenos e nenas no sistema educativo. Estas bases teñen por obxecto establecer os criterios e o procedemento para conceder as subvencións municipais de acordo cos principios de obxectividade, publicidade, libre concorrencia e igualdade. Rexeránse polo disposto na Ordenanza Xeral de Subvencións do Concello de Arzúa, aprobada inicialmente polo pleno do Concello en sesión celebrada o día 28 de febreiro de 2005; e cuxa parobación definitiva e texto da ordenanza foi publicado no BOP n.º 95 de data 28 de abril de 2005, pola Lei 38/2003 de 17 de novembro xeral de Subvencións. R. D.887/2006 de 21 de xullo e Lei 9/2017 de 13 de xuño de subvencións de Galicia. O obxecto das presentes Bases consiste en regular as normas polas que se rexerá a convocatoria pública de axudas a conceder polo Concello de Arzúa, coa finalidade de paliar o impacto socioeconómico nas familias, derivado da crise sanitaria ocasionada polo COVID-19. A finalidade destas axudas é facilitar o esforzo ao que moitas familias deben facer ante a situación sociosanitaria que se está a vivir, e garantir a igualdade no exercicio do dereito á educación de todos os nenos e nenas, activando unha liña de axudas para a merca de material escolar e de protección sanitaria fronte ao COVID-19, necesario para escolarización do alumnado que curse etapas de educación infantil, primaria e secundaria obrigatoria nalgún dos centros de estudo do municipio. A contía destinada a atender estas axudas ascende a un importe total de 10.000€, ( sen prexuizo de que se poida ampliar a dita axuda en 10.000 € máis, ata alcanzar un total de 20.000 € ) efectuándose con cargo aos orzamentos municipais do exercicio 2020 na aplicación orzamentaria: 231.480.03, sendo financiado o dito gasto co financiamento que a Diputación Provincial otorgou a este concello, ao abeiro do Plan Adicional para Gasto Social derivado do COVID19. No caso de que, finalizado o prazo de solicitudes se tiveran presentado un número tan elevado delas, que os 10.000 € iniciais non fosen suficientes para garantir o importe indivicual de 120 €, procederíase a ampliar o crédito ata un máximo de 10.000 € máis. Si aínda así o número de solicitudes fose tan elevado que non permitise a concesión de 120 € a totalidade, procederase a reducir a contía da axuda a todos os beneficiarios de forma proporcional. Gastos de material escolar e complementario que sexa necesario como consecuencia da escolaridade nos niveis de educación infantil, educación primaria e educación secundaria obrigatoria. Enténdese por material escolar: - Material escolar funxible: libretas, folios, cores, lápis, bolígrafos, carpetas, tinta de impresora. - Material complementario: compás, regras, estoxo, mochilas, libros de lectura, pendrive - Material deportivo: chandal, tenis, camisetas, calcetíns. - Roupa de abrigo e calzado - Material de protección sanitaria fronte ao COVID-19: máscaras de protección, xeles hidroalcohólicos, fundas para máscaras, bolsas herméticas. A contía das bolsas será de 120 euros para cada alumno ou alumna. Non poderán ser obxecto de axuda ou subvención na correspondente convocatoria as actividades subvencionadas no mesmo exercicio, a través doutras convocatorias de subvencións ou plans doutras AAPP así como de axentes privados, cando o importe destas últimas cubra o 100% da actividade a realizar. En caso contrario, poderá ser subvencionable e complementado o importe da actividade na contía restante ata chegar ao total do importe da actuación. Poderán solicitar as presentes axudas as persoas físicas pai, nai, titor/a, familia acolledora ou calquera outro que ostente a patria potestade ou tutela de un/unha ou varios menores escolarizados na etapa de educación infantil, primaria ou educación secundaria obrigatoria e que cumpran os seguintes requisitos: 5.1 Requisitos das persoas beneficiarias. - Ter empadroamento no Concello de Arzúa - Estar escolarizados nos niveis de educación infantil primaria ou educación secundaria obrigatoria nalgún dos centros educativos do municipio. - Estar ao día no pago das obrigas tributarias co concello de Arzúa - Cumprir os requisitos establecidos no artigo 13 da Lei 38/2003 do 17 de novembro, xeral de subvencións. Terase que acreditar con anterioridade a dictarse a proposta de resolución que se atopa ó corrente no cumprimento das súas obrigas tributarias e da Seguridade Social. - Non superar os ingresos que establece o baremo económico na base 6.5.2 Obrigas das persoas beneficiarias As persoas beneficiarias terán as seguintes obrigas ante o Concello de Arzúa: - Cumprir coa actividade obxecto axuda, é dicir, realizar o gasto nos conceptos sinalados na base 3. - Acreditar o cumprimento da finalidade da axuda, coa presentación das facturas correspondentes (orixinais ou copias compulsadas) dos gastos realizados para material escolar dentro do prazo establecido para dito fin. As facturas deben estar expedidas a nome do persoa solicitante da axuda e os conceptos deberán aparecer suficientemente claros e descritos para a adecuada verificación da correspondencia cos conceptos subvencionables detallados na base 3. - Someterse ás actuacións de comprobación por parte do Concello e ás de control financeiro que corresponda á intervención municipal. - Cumprir con calquera outra obriga disposta no artigo 14 da Lei Xeral de Subvencións. - Acreditar con anterioridade a ditarse a proposta de resolución que se atopa ao corrente no cumprimento das súas obrigas tributarias coa Axencia Tributaria e coa Seguridade Social. A acreditación de atoparse ao corrente coas obrigas tributarias do Concello de Arzúa efectuarase de oficio polo Concello. - Proceder ao reintegro dos fondos públicos percibidos nos supostos contemplados no artigo 37 LXS. O incumprimento dalgunha destas obrigas poderase resolver con suspensión do pagamento da subvención ou co seu reintegro. Unha vez resolta a subvención, procederase a notificar ás persoas solicitantes da súa concesión ou denegación con notificación publicación publicada no taboleiro de anuncios da sede electrónica municipal. Contra a desestimación expresa ou presunta das solicitudes presentadas, poderase formular os recursos que procedan. A efectos destas axudas, considéranse membros da unidade familiar os que figuren empadroados no mesmo domicilio que o alumno ou alumna e garden con el as seguintes relacións de parentesco: - Pai, nai, titor/a ou persoa encargada da garda e protección do ou da menor. - Irmáns ou irmás do alumno ou alumna. - No caso de separación, divorcio ou situación análoga, terá a consideración de membro computable da unidade familiar unicamente o proxenitor que figure empadroado no mesmo domicilio. Será este polo tanto o que deba solicitar a axuda. - Terá a consideración de membro computable o novo cónxuxe ou persoa unida ao pai/nai sempre que figure empadroado no mesmo domicilio. - Terán consideración de irmáns ou irmás do alumno ou alumna aqueles aportados á unidade familiar por o outro membro da parella, sempre que figuren empadroados no domicilio. - Considérase o domicilio familiar dos alumnos e alumnas beneficiarios aquel que figure no padrón de habitantes. - No caso de Dependencia e/ou Discapacidade superior ó 33 % recoñecida de algún dos membros da unidade familiar, este computará como dous. Para calcular os ingresos totais teranse en conta todos os ingresos dos membros da unidade familiar. · Como norma xeral, para a comprobación da renda terase en conta o último exercicio fiscal dispoñible. A renda anual da unidade familiar será a suma da base impoñible xeral + base impoñible de aforro que consten na/s correspondente/s declaración/s do IRPF do último exercicio. Nos casos nos que non exista obriga de presentar a declaración do IRPF, tomaranse os datos reflectidos no certificado de renda emitido pola AEAT, sendo a renda anual da unidade familiar a suma dos rendementos íntegros do traballo + rendementos de capital inmobiliario + gananciais patrimoniais sometidas a retención – gastos deducibles de rendementos de traballo. Nestes casos tomarase como referencia a capacidade económica anual (€) referida no baremo económico establecido no artigo 6.1. · Coa finalidade de atender as especiais circunstancias sociais, económicas e laborais que as familias están a sufrir por mor da crise sanitaria provocada polo COVID-19, nos casos nos que tomando como referencia os datos da última declaración do IRPF a unidade familiar non cumpra cos requisitos económicos establecidos polo baremo do artigo 6.1 para acceder á axuda, pero sen embargo, debido á crise sanitaria do COVID-19, os datos desta última declaración do IRPF non se correspondan coa situación económica actual da unidade familiar, poderán demostrar a súa situación actual presentado a seguinte documentación: - Certificado de atoparse en desemprego, iniciado con posterioridade ao 14 de marzo de 2020. - Certificado de cese de actividade autónoma con posterioridade ao 14 de marzo de 2020. - Autónomos que aínda que non cesasen na súa actividade, tivesen unha redución importante dos ingresos dende a declaración do Estado de Alarma, o mediante algún dos seguintes documentos: copia do libro rexistro de facturas, libro diario de gastos, libro rexistro de vendas e ingresos e libro de compras e gastos ou declaración do IVE e IRPF (pagos a conta ). - Certificado de ter estado afectado por un ERTE ou redución de xornada entre o 14 de marzo de 2020 e momento de solicitude da axuda. - Certificado de prestacións concedidas polo SEPE, iniciadas con anterioridade ao 14 de marzo de 2020. - Certificado de prestacións concedidas pola Seguridade Social, iniciadas con anterioridade ao 14 de marzo de 2020. - O persoal técnico instrutor poderá solicitar calquera outra documentación que considere necesaria para corroborar a situación económica actual da unidade familiar. Nestes casos, recompilaranse todos os datos econonómicos da unidade familiar dende o 14 de marzo de 2020 a través da documentación que se ven de referir e tomarase como referencia a capacidade económica de 6 meses (€) establecida no baremo da base 6.1. As solicitudes formularanse mediante instancia subscrita pola persoa interesada (pai, nai, titor/a legal) segundo o modelo específico para iso (ANEXO I). A presentación de dita solicitude comportará a autorización ao órgano xestor para a comprobación dos datos que constan na mesma ante os organismos ou entidades correspondentes. Cada solicitude deberá ir acompañada da seguinte documentación: 1. Solicitude da axuda 2. Fotocopia do DNI dos membros da unidade familiar 3. Fotocopia do libro de familia 4. En supostos de adopción ou acollemento, documentación acreditativa 5. Certificado de empadroamento colectivo 6. Matrícula ou xustificante escolar de atoparse matriculado para o curso 2020/2021 nos niveis de educación infantil, primaria ou secundaria obrigatoria nalgún dos centros educativos do municipio de Arzúa.7. Xustificantes de ingresos dos membros da unidade familiar do último ano fiscal dispoñible (declaración da renda de todos os membros se non é conxunta ou certificado de datos fiscais emitido pola Axencia Tributaria) ou autorización para que a administración local poida acceder aos datos fiscais.8. No caso de considerar que a declaración da renda do último ano fiscal non se corresponda coa situación económica actual debido á crise socioeconómica e laboral ocasionada polo COVID-19 entregarán a documentación que posúan das que seguen: - Certificado de atoparse en desemprego, iniciado con posterioridade ao 14 de marzo de 2020. - Certificado de cese de actividade autónoma con posterioridade ao 14 de marzo de 2020. - Autónomos/as con redución de ingresos, copia do libro rexistro de facturas, libro diario de gastos, libro rexistro de vendas e ingresos e libro de compras e gastos ou declaración do IVE e IRPF (pagos a conta) e documentación para a comparativa da evolución dos ingresos con respecto ao ano 2019. - Certificado de ter estado afectado por un ERTE ou redución de xornada entre o 14 de marzo de 2020 e momento de solicitude da axuda. - Certificado de prestacións concedidas polo SEPE, iniciadas con anterioridade ao 14 de marzo de 2020. - Certificado de prestacións concedidas pola Seguridade Social, iniciadas con anterioridade ao 14 de marzo de 2020. - Calquera outra documentación ao respecto que o solicitante considere oportuna para corroborar a súa situación económica actual, así como xustificantes dos ingresos percibidos nos últimos 6 meses polos membros da unidade familiar en referencia a rentas do traballo, capital inmobiliario, capital mobiliario e ganancias patrimoniais, así como o extracto dos movementos de todas as contas bancarias que teña abertas en entidades financeiras. Acreditarase tamén mediante informe social emitido por persoal técnico do departamento de servizos sociais comunitarios que certifique que a unidade familiar se atopa nunha situación de urxencia e/ou emerxencia social como consecuencia directa do Estado de Alarma declarado por mor da crise sanitaria do COVID-19, si previamente xa verificaron a dita información no departamento con motivo da tramitación doutros expedientes.9. Nos casos de discapacidade e/ou dependencia dalgún dos membros computables da unidade familiar, copia do certificado emitido polo organismo oficial correspondente.10. Declaración responsable de cumprir cos requisitos establecidos na Ordenanza Xeral de Subvencións do Concello de Arzúa (asinar na solicitude). 11. Acreditación de atoparse ó corrente no cumprimento das súas obrigas tributarias e da Seguridade Social ou autorización para que a administración local poida acceder a estes datos. As solicitudes presentaranse preferiblemente a través da sede electrónica do Concello https://concellodearzua.com//opencms/es/procedimientosytramites/tramites/solicitudsubvenciones ou, opcionalmente no rexistro xeral do concello de Arzúa a través de cita previa, que se poderá solicitar: - Preferiblemente cubrindo o formulario de atención presencial con cita previa na páxina web - Opcionalmente no número 981 500000. Tamén poderán presentarse por calquera das vías establecidas no art.16.4 da Lei 39/2015 do Procedemento administrativo común. O prazo de presentación de solicitudes permanecerá aberto dende o día seguinte ao da publicación do extracto da convocatoria no Boletín Oficial da Provincia e rematará 15 días ( naturais ) despois. A instrución do procedemento de concesión de subvencións corresponde ao persoal dos servizos do departamento de Servizos Sociais. Realizará de oficio cantas actuacións estime necesarias para a determinación, coñecemento e comprobación dos datos en virtude dos que deberá formularse proposta de resolución. Aos efectos previstos no artigo 24 da Lei Xeral de Subvencións o órgano instructor emitirá un informe no que se faga constar que da información que obra no seu poder despréndese que os beneficiarios cumpren os requisitos necesarios para acceder ás axudas. A comisión técnica de valoración das subvencións estará constituída polo Alcalde, concelleiro/a representante do Concello nomeado por Alcalde, e traballadora de servizos sociais nomeada polo Alcalde. Dita comisión emitirá informe concretando o resultado da avaliación das solicitudes, motivando o resultado final da valoración en base á aplicación dos criterios establecidos nestas bases. Se na instrución fosen tidos en conta outros feitos ou datos distintos dos achegados polos/as interesados/as ou se non se achega toda a documentación requirida para solicitar estas bolsas, notificaráselle a estes a proposta de resolución, concedéndoselle un prazo de 10 días para que presenten as alegacións que estimen pertinentes e/ou a documentación requirida. Á vista das alegacións e/ou documentación presentadas, o órgano instrutor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo ao parágrafo anterior, a proposta de resolución provisional terá automaticamente o carácter de proposta de resolución definitiva. O órgano competente para a concesión das bolsas será a Xunta de Goberno Local, logo da proposta da Comisión avaliadora previo informe da intervención municipal. O acordo de concesión ou denegación será motivado, quedando constancia no expediente dos fundamentos da resolución que se adopte. As axudas concedidas publicaranse no Taboleiro de Anuncios do Concello e na web municipal facendo notificación publicación en dito taboleiro da sede electrónica municipal. A resolución ou acordo de concesión de subvencións deberá conter a relación de solicitantes que resulten beneficiados e o importe concedido e a deseStimación do resto de solicitudes indicando o motivo da mesma. Contra a desestimación expresa poderán formularse os recursos que procedan. O prazo máximo para resolver e notificar a resolución do procedemento non poderá exceder os tres meses contados a partir da publicación da convocatoria. O vencemento deste prazo sen notificarse a resolución lexitima ao interesado para entender desestimada a solicitude por silencia administrativo. A falta de notificación da resolución producirá a desestimación e contra a desestimación expresa ou presunta poderán formularse os recursos que procedan. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución. A xustificación da axuda farase coa presentación no Rexistro xeral do Concello dos seguintes documentos: · Solicitude de xustificación (ANEXO III) · Certificado da conta bancaria, do pai/nai ou titor/a do alumno/a para o que se solicita a axuda. · Acreditación da realización do gasto, cos correspondentes xustificantes nos que figuren o seu pagamento (deberá constar o concepto de cada artículo e o seu prezo, non se admitirán conceptos xerais ou sen posibilidade de comprobación). Os documentos xustificativos corresponderán aos gastos realizados para o curso académico 2020/2021, polo que deben estar datados a partires de agosto de 2020 O prazo de presentación no Rexistro Xeral do Concello dos documentos xustificativos comezará 30 días despois de que se notifique a concesión ( notificación publicación en taboleiro edictos da sede electrónica municipal ). Rematará improrrogablemente 15 días ( hábiles ) despois. A vista da documentación presentada o órgano instrutor emitirá un informe no que se poñerá de manifesto, no seu caso que da documentación que obra no seu poder despréndese que se produciu o cumprimento das actividades subvencionadas. Se a documentación xustificativa se estima correcta procederase ao pago. A aprobación da xustificación presentada polos beneficiarios e a ordenación do pago da subvención corresponde ao Acalde Presidente logo do informe de intervención. O aboamento da subvención farase efectivo por medio de ingreso na conta bancaria da entidade financeira sinalada polo beneficiario na documentación achegada. Os documentos xustificativos corresponderanse coN gastos feitos durante o ano natural dende agosto 2020 ata o límite da data de finalización do período de xustificación. Nos supostos de non xustificar adecuadamente un gasto igual ou superior ao importe concedido, a axuda reducirase ao importe do gasto xustificado adecuadamente. Procederá a abonarse de forma provisional o dito importe, procedendo a notificalle individualmente a dita circunstancia aos efectos de dar un trámite de audiencia ao dito beneficiario, no que poida presentar as alegacións que considere oportunas, previamente a resolución que se adopte. En casos especiais, os cales terán que ser valorados por técnicos do departamento de Servizos Sociais Comunitarios, o pagamento da axuda, tras a delegación escrita do/a beneficiario/a, aboaráselle ao establecemento subministrador do material para o que se solicita a axuda. Se no momento da solicitude xa foi efectuado o gasto entenderase a xustificación xa efectuada, de presentarse a documentación xustificativa coa solicitude. Terán a consideración de casos especiais aqueles que, por razón de necesidade, precariedade ou urxencia, se atopen nunha situación de risco e/ou desprotección, sendo necesario nestes casos un informe da traballadora social ou da educadora familiar do Concello, co visto e prace da Concelleira de Servizos Sociais. Se os/as beneficiarios/as das axudas, non cumprisen coas obrigas establecidas nestas bases, terían que reintegrar a subvención percibida, ao igual que terían que reintegrar a subvención no suposto que se producisen modificacións na súa situación durante o período de solicitude de bolsas que determinasen que non cumpren os requisitos para ser beneficiarios/as de subvencións. Os beneficiarios quedan sometidos à responsabilidade e ao réxime sancionador establecido na Lei Xera de Subvencións. O beneficiario está obrigado a facilitar canta información lle sexa requirida polo Concello de Arzúa e polo Consello de contas de Galicia, someténdose à responsabilidade e ao réxime sancionador estabelecido na Lei Xeral de Subvencións e no seu caso ao disposto no vixente código penal. Para o non previsto nesta convocatoria, será de aplicación o disposto na Ordenanza Xeral de Subvencións do Concello de Arzúa. Segundo o disposto Lei Orgánica 3/2018, de 5 de decembro, de Protección de Datos Persoais e garantía dos dereitos dixitais e no artigo 6.3. f da Lei 13/2008, de servizos sociais de Galicia, garantiráselle ás persoas usuarias dos servizos sociais o dereito “ á confidencialidade, ao sixilo e ao respecto con relación aos seus datos persoais e coa súa información que sexa coñecida polos servizos sociais en razón da súa intervención profesional.”. O concello de Arzúa dará publicidade da presente convocatoria e bases no Boletín Oficial da Provincia e no taboleiro edictos da sede electrónica municipal e BDNS. Don/a. con DNI., enderezo en., e teléfono de contacto. SOLICITA - Axuda para material escolar para os seguintes fillos/as Que  SI  NON (marque o que proceda) está ao corrente no cumprimento das obrigas a efectos do previsto no artigo 13 da “Lei 38/2003, de 17 de novembro, Xeral de Subvencións”, sobre a declaración de non estar en ningún dos supostos de prohibición para ser beneficiario de axudas públicas. En Arzúa, a. de. de. Asinado PROTECCIÓN DE DATOS – De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE ARZÚA, con dirección RÚA DE SANTIAGO N.º2, 15810 – ARZÚA (A CORUÑA). Os datos serán utilizados para prestarlle o servizo solicitado e a xestión administrativa derivada da prestación do servizo e non serán cedidos a terceiros salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. DOCUMENTACIÓN A ACHEGAR  Autorizo a consulta do padrón municipal  Autorizo a consulta de atoparse ó corrente no cumprimento das súas obrigas coa Seguridade Social - Copia do DNI de tódolos membros da unidade familiar - Copia do libro de familia - Matrícula do curso escolar 2020/2021 - Certificado de titularidade de conta bancaria do solicitante - Xustificantes de ingresos dos membros da unidade familiar do último ano fiscal dispoñible (declaración da renda de todos os membros se non é conxunta ou certificado de datos fiscais emitido pola Axencia Tributaria) ou - Certificado de atoparse en desemprego, iniciado con posterioridade ao 14 de marzo de 2020. - Certificado de cese de actividade autónoma con posterioridade ao 14 de marzo de 2020. - Acreditación de Autónomo/a con reducción de ingresos. - Certificado de ter estado afectado por un ERTE ou redución de xornada entre o 14 de marzo de 2020 e momento de solicitude da axuda. - Certificado de prestacións concedidas polo SEPE, iniciadas con anterioridade ao 14 de marzo de 2020. - Certificado de prestacións concedidas pola Seguridade Social, iniciadas con anterioridade ao 14 de marzo de 2020. - Xustificantes - ( autónomos ) libro rexistro de facturas, libro diario de gastos, libro rexistro de vendas e ingresos e libro de compras e gastos ou declaración do IVE e IRPF (anticipados) que en comparativa có 2019 proben dita disminución. - - Calquera outra documentación ao respecto que o solicitante considere oportuna para corroborar a súa situación económica actual. Documentación do resto de ingresos da unidade familiar referidos a rendas do traballo, actividade económica, capital inmobiliario, mobiliario ou ganancias patrimoniais nos últimos 6 meses. Movimentos das contas bancarias abertas nas diferentes entidades financeiras. - Informe social emitido por persoal técnico do departamento de servizos sociais comunitarios que certifique que a unidade familiar se atopa nunha situación de urxencia e/ou emerxencia social como consecuencia directa do Estado de Alarma declarado por mor da crise sanitaria do COVID-19. - Nos casos de discapacidade e/ou dependencia dalgún dos membros computables da unidade familiar, copia do certificado emitido polo organismo oficial correspondente.  Nivel de renta  Estar ao corrente das obrigas tributarias para comprobar o cumprimento dos requisitos establecidos no seguinte A presente autorización outórgase exclusivamente aos efectos do recoñecemento, seguimento e control dos requisitos establecidos no procedemento administrativo mencionado anteriormente e en aplicación do disposto no artigo 95.1 k) da Lei 58/2003, Xeral Tributaria, que permite, previa autorización do interesado, a cesión dos datos tributarios que precisen as Administracións Públicas para o desenvolvemento das súas funcións. Lugar, data e sinatura do/ interesado/s En., a. de. de. NOTA: A autorización concedida polo asinante pode ser revocada en calquera momento mediante escrito dirixido ao organismo solicitante. NORMATIVA: · Artigo 95.1. k) da Lei 58/2003, de 17 de decembro, Xeral Tributaria. · Artigo 2.4 da ORDE de 18 de novembro de 1999 pola que se regula o subministro de información tributaria ás Administracións Públicas para o desenvolvemento das súas funcións, así como os supostos contemplados no artigo 113.1 (actual 95.1) da Lei Xeral Tributaria. Don/a……………………………………………. con DNI ….……….…… e enderezo en………………………………………………….(Arzúa), e teléfono…………………… – Facturas relativas ao gasto realizado en base á axuda para material escolar. – Número de conta bancaria (código IBAN) – Cadro cuberto onde se reflictan os documentos presentados a) Compra de material escolar para o curso 2020/2021 Arzúa, a ….…. de ….………. de ….…. Asinado PROTECCIÓN DE DATOS. –De acordo co establecido pola normativa vixente en materia de protección de datos, informámoslle de que o responsable de tratamento dos seus datos persoais é CONCELLO DE ARZÚA, con dirección RÚA DE SANTIAGO N.º 2, 15810- ARZÚA (A CORUÑA). Os datos serán utilizados para prestarlle o servizo solicitado e a xestión administrativa derivada da prestación do servizo e non serán cedidos a terceiros salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. En Arzúa, a 28 de setembro de 2020. O alcalde Asdo.: José Luis García López